
CONCLUZII: 


e Pentru tara noastră, agricultura reprezintă 
una din cele mai importante resurse ale 
dezvoltării. Cele mai importante obiective şi 
priorităţi au în vedere creşterea producției şi a 
productivităţii agricole, în scopul formării 
unei piețe deschise şi competitive. 

e Agricultura deține un rol important în 
Structura economiei nationale, atât prin 
participarea la formarea produsului intern 
brut, precum şi ca sursă directă de locuri de 
muncă. 


e Structura de producţie a agriculturii româ- 
neşti se caracterizează prin dezechilibre între 
sectorul vegetal şi cel animal, între diferite 
ramuri şi culturi şi accentuarea extensivitatii. 


e Structurile agrare de producţie şi reprezentare 
a agricultorilor trebuie să asigure condiţiile 
tehnico-organizatorice şi economice, pentru a 
diminua diferenţele de randament şi deca- 
lajele care există în prezent între agricultura 


României şi cea promovată de Uniunea 
Europeană. 
e Condiţiile geografice favorabile, relieful, 


clima, solurile fertile, la care se adaugă forța 
de muncă calificată, ataşamentul populaţiei 
din mediul rural pentru pământ şi animale, 
un sistem institutional administrativ adecvat, 
pot face din agricultura României un 
domeniu de activitate atractiv şi profitabil. 


1. AGRICULTURA — PILON AL ECONOMIEI ROMÂNEŞTI 


Este ştiut faptul că, prin produsele sale, 
agricultura, la scară globală, satisface una din 
necesităţile primare ale omului - hrana. Astăzi, la 
nivelul de cunoaştere atins de ştiinţă şi tehnică, nu s-au 
descoperit, încă, alternative serioase la produsele 
agricole în consumul uman. Din această perspectivă, 
agricultura nu poate fi considerată concurentă, dar nici 
nu poate fi înlocuită cu altă ramură industrială. De aici, 


derivă interesul naţional al României şi rolul statului, ca 
exponent al puterii şi voinței publice şi, în virtutea 
atribuţiilor sale generale, este de a se îngriji de bunul 
mers al economiei şi de securitatea alimentară a 
populaţiei, condiții ce determina nemijlocit şi 
independența sa politică şi economică. 

În agricultura României, în perioada de după 1989, 
s-au produs schimbări mai putin spectaculoase decât în 

alte ramuri, iar acestea vizează, în principal, structura şi 
volumul producției. Cu toate acestea, în acest domeniu 
au avut loc unele schimbări majore în privinţa structurii 
proprietății şi a populației ocupate, precum şi a relaţiilor 
de export-import. 

Decalajele existente între agricultura României şi 
cea a ţărilor dezvoltate sunt mari şi ele depind de nivelul 
general de dezvoltare economică şi de diferenţele dintre 
structurile agricole: structuri de proprietate, de produc- 
tie, de organizare economică, dimensiunea fermelor, 
structura factorilor de producție consumati, structura 
serviciilor pentru producţia agricolă, structura de 
marketing şi de finanţare, sistemul de susţinere al 
agriculturii etc. 

În agricultură, corelând patrimoniul exploatatiei cu 
rezultatele economico-financiare legate de mărimea şi 


acţiunea acestuia, eficiența economică a utilizării 
patrimoniului exprimă raportul dintre efectul concretizat 
într-o serie de indicatori economico-financiari de 
sinteză ai întregii activități şi efortul concretizat in 
patrimoniul de care dispune unitatea respectivă. 

În vederea creşterii eficienței economice in 
agricultură este necesar ca fiecare exploatatie agricolă 
să depună eforturi pentru rentabilizarea tuturor 
produselor şi a structurilor organizatorice, dar şi pentru 
creşterea într-un ritm mai intens a rentabilitatii fiecărui 
produs vândut până la atingerea nivelului de 
competitivitate cerut de piața concurentiala. 

Contribuţia agriculturii, silviculturii, pisciculturii 
în formarea Produsului Intern Brut reprezintă cca. 9,7%, 
în timp ce contribuția acestora în PIB-ul celorlalte tari 
membre ale UE se situează la aproximativ 1,7%. 


2. PAMÂNTUL - PRINCIPAL MIJLOC DE PRODUC TIE AGRICOLA 


Din cele 23,8 milioane ha, cât însumează teritoriul 
României, suprafaţa agricolă! a ţării este de 14,7 mil. ha 
(61,7 %) din care 9,4 mil. ha reprezintă teren arabil. 
România se găseşte pe locul 7 din Europa ca suprafaţă 
agricolă (după Spania, Franța, Marea Britanie, 
Germania, Italia, Polonia) şi pe locul 5 ca suprafață 
arabilă (după Spania, Franța, Germania şi Polonia). 

Repartiția fondului funciar după modul de 
folosință denotă faptul că terenul arabil ocupă cca. 64% 
din suprafaţa agricolă, o treime din suprafață, 4,8 mil. 
ha?, este ocupată cu păşuni şi fânețe, iar viile şi livezile 
reprezintă cca. 3%. Raportul dintre suprafața arabilă a 
țării la numărul de locuitori denotă faptul că fiecărui 
locuitor îi revin circa 0,42 ha teren arabil, valoare 
superioară multor tari europene şi aproape dublă fata de 
media europeană, care este de doar de 0,236 ha/locuitor. 

Suprafaţa agricolă a României a scăzut uşor de la 
un an la altul. Transferul suprafeţelor de teren către 
sectorul forestier şi al construcţiilor a constituit cauza 
principală a reducerii suprafeţei agricole în ultimii 
douăzeci de ani. Reducerea suprafețelor de teren, prin 
includerea acestora în zona urbană, reprezintă un 
fenomen întâlnit în zonele cu productivitate mai mare, 
în timp ce schimbarea categoriei de folosință a terenului 
agricol în cel forestier apare, în special, în zonele 
defavorizate. Suprafața agricolă medie a unei exploatatii 
agricole din România este de 3,37 ha şi este divizată în 
aproximativ 3,73 parcele, fapt care o situează cu mult 
sub dimensiunea medie a unei ferme europene. 


Această medie scăzută maschează disparitatea 
dintre exploatatiile agricole în ce priveşte dimensiunea 
acestora, remarcându-se o distribuţie bipolară sau duală. 

Aproape 80% din suprafaţa agricolă utilizată este 
împărțită aproximativ egal între două categorii: un grup 
foarte numeros (80% din totalul exploatatiilor), format 
din exploatatii de mici dimensiuni, sub 5 ha şi un grup 
foarte mic, de exploatatii cu dimensiuni de peste 50 ha. 
Restul de 20% este exploatată de către un segment 
intermediar. 

Fermele mici sunt reprezentate în principal de 
exploatatiile individuale. Din cele 4.121.247 de 
exploatatii individuale de mici dimensiuni, între 5 şi 50 
ha, segment care este redus comparativ cu alte tari din 
UE si care necesită a fi dezvoltat”, în exploatatiile 
individuale lucrează 65,45% (sau 9.102.018,22 ha) din 
suprafaţa agricolă utilă, în timp ce 18.263 exploatatii cu 
personalitate juridică exploatează diferența de 34,55% 
(4.804.683,06 ha). 

Exploatatiile individuale au, în medie, 2,15 ha, 
împărțite în 3,7 parcele, în timp ce exploatatiile cu 
personalitate juridică exploatează în medie 269 ha, 
divizate în circa 9 parcele. Majoritatea exploatatiilor cu 
personalitate juridică sunt ferme mari: 43% din ele 
exploatează mai mult de 50 ha, în timp ce numai 30% 
exploatează sub 5 ha“. Cea mai mare parte a suprafeţei 
agricole a  exploatațiilor cu personalitate juridică 
aparține administraţiei publice, şi anume, municipiilor şi 
comunelor (44,2%). 

Restul este împărțit între societățile comerciale cu 
capital majoritar privat (35,81%), unitățile agricole 
private (15,44%), societăţile comerciale cu capital 
majoritar de stat (1,25%), cooperative (0,08%) şi alte 
tipuri (3,2%). 

Asociaţiile familiale şi persoanele fizice autorizate 
reprezintă un tip particular de exploataţi, fără 
personalitate juridică. Ele sunt, totuşi, incluse în 
Registrul Comerţului. Există 3.863 asociaţii familiale 
înregistrate si 9.935 persoane fizice autorizate. 
Majoritatea celor din a doua categorie cultivă cereale 
(1.449), altele se ocupă cu cultivarea sau ameliorarea 
legumelor, cu horticultura şi obținerea produselor de 
seră (743), fructelor (235), creşterea animalelor pentru 
lapte (498), creşterea ovinelor, caprinelor şi ecvinelor 
(368), porcinelor (68) şi păsărilor (109), în timp ce 
restul sunt furnizori de servicii agricole“. 

Patrimoniul amenajărilor de îmbunătățiri funciare 
se compune, teoretic, din canale de aducțiune, transport 
si distribuţie a apei de irigații (10.996 km), rețele de 
conducte îngropate (33.550 km), stații de pompare de 
bază, de repompare şi de punere sub presiune pentru 
irigații (3.313 buc) echipate cu agregate de pompare 
(20.336 buc), canale de evacuare a apei în exces 
(56.565 km), stații de pompare de desecare (735 buc), 
baraje de beton şi din gabioane, praguri şi căderi în 
amenajările de combatere a eroziunii solului (47.000 
buc). Practic, nu sunt în stare de funcționare mai mult 
de jumătate. 

Principalele capacități de producţie agricolă se 
constituie din infrastructura de bază (terenuri, clădiri, 
rețele de drumuri şi energetice, mijloace de transport, 
spații de depozitare, laboratoare şi centre de producere 
material săditor, hale de producţie sau de creştere a 
animalelor, sisteme de irigaţii etc.), utilaje şi maşini 
agricole, material săditor şi capete de animale existente, 
precum şi forța de muncă agricolă specializată. Astfel, 
pe lângă pământ, ca principal factor al producţiei 
agricole având caracteristici specifice, se mai află 
capitalul (investiţiile financiare) şi munca (personalul 
utilizat pentru exploatarea pământului, factor limitativ, 
cu ofertă rigidă, deoarece el nu poate fi extins ca 
suprafaţă). Mai nou, în perioada actuală, ca factori ai 
creşterii agricole mai sunt considerați şi progresul 
tehnologic şi factorul instituţional (cercetare, educaţie, 
marketing, politici guvernamentale). 

În octombrie 2008, România exploata doar 14%, 
reprezentând 1,5 mil. ha din suprafaţa totală de terenuri 
arabile (9,4 mil. ha). De asemenea, este îngrijorător şi 
faptul că s-au cultivat cu 1 mil. ha mai putin decât în 
2007. Unul dintre motive l-a constituit întârzierea 
subvenţiilor de la buget pentru însămânţările de toamnă, 
pe când preţurile la seminţe, fertilizatori şi combustibil 
au crescut considerabil. Conform statisticilor Federaţiei 
Nationale a Producătorilor Agricoli din România 
(FNPAR)“ rezultă că niciuna dintre suprafeţele 


prevăzute nu a fost cultivată în totalitate, iar cultivatorii 
au motivat pentru aceasta: vremea proastă, finanțarea 
deficitară şi strategia agricolă incoerenta. Astfel, 
statisticile arătau că se însămânțaseră următoarele 
suprafeţe la: grâu — 1.140.000 ha (55%); orz de toamnă 
— 140.000 ha (85%); rapiță — 380.000 ha (85%); plante 
furajere: 5.000 ha (20%); legume - 800 ha (17%. 

Aproximativ două treimi (69%) din suprafaţa 
cultivată? este destinată cerealelor si, mai ales, 
culturilor de grâu şi porumb. Suprafaţa ambelor culturi a 
fluctuat mult pe parcursul perioadei de tranziţie, 
ajungând în prezent la niveluri care se situează cu puţin 
peste cele de la sfârşitul anilor '80. 

În perioada 2000-2005, producţia medie la grâu a 
fost de 2.508 kg/ha, în timp ce la porumb a fost de 3.150 
kg/ha. Aceste niveluri s-au situat sub cele din perioada 
anterioară tranziţiei, specialiştii apreciind că nu reflectă 
decât 40% din potenţialul agricol al grâului şi, respectiv, 
39,4 % din cel al porumbului. Deşi, în prezent, România 
nu are o producție semnificativă de biocombustibil, 
statutul de membru al UE aduce cu el reglementări 
comunitare referitoare la o minimă utilizare a 
biocombustibililor pe plan intern. Având un potenţial de 
creştere a producţiei interne de rapita şi soia şi date fiind 
capacitățile actuale de prelucrare, România atrage din ce 
în ce mai mult interesul investitorilor străini în acest 
domeniu. Surse din sector indică faptul că România are 
potențialul de a produce, până în anul 2010, circa 2 
milioane tone de bioetanol şi 400.000 tone de 
biodiesel". 

În ceea ce priveşte podgoriile, suprafetele cultivate 
cu viță nobilă în perioada 1998-2005 au scăzut cu 16%. 
Randamentul soiurilor de viță nobilă este de numai 30 
hl de vin/ha, cu mult sub media europeană, de 50 hl/ha. 
Suprafața cultivată cu soiuri hibride în gospodăriile 
individuale a scăzut şi ea cu 20% în aceeaşi perioadă. 

Suprafaţa acoperită de livezi a urmat şi ea o 
tendință descendentă, scăzând cu 15% în perioada 1998- 
2005. Mulţi cultivatori de fructe se confruntă cu lipsa 
mijloacelor financiare pentru reîntinerirea plantațiilor de 
pomi fructiferi, achiziționarea  îngrăşămintelor, 
pesticidelor şi utilajelor, reabilitarea sistemelor de 
irigaţii şi construirea unor capacități de depozitare 
adecvate. Toţi aceşti factori influențează atât calitatea, 
cât şi cantitatea producţiei interne de fructe. 

În medie, suprafața cultivată cu legume a depăşit 
260.000 ha în perioada 2000-2005, înregistrând un vârf 
de 380.000 ha în 2004. În ciuda fluctuatiilor determinate 
de factorii climatici, tendința generală a acestei 
suprafețe a fost una ascendentă. Producţia a urmat 
îndeaproape această tendinţă, atingând un nivel maxim 
de 4.773 mii tone în 2004 (sau 220,3 kg/cap de 
locuitor). Anul următor, 2005, a fost mai puţin 
favorabil, producţia scăzând la 3.624 mii tone (sau 
113,7 kg/cap de locuitor). Totuşi, s-a înregistrat o 

creştere semnificativă fata de anul 2000, când producția 
a fost de 112,7 kg/cap de locuitor. 

Pădurile şi terenurile cu vegetaţie forestieră 
acoperă o suprafaţă importantă, însă se situează încă sub 
potențial (6.742,8 mii ha), care reprezintă 28,28% din 
fondul funciar al României. Acesta este compus din 
păduri (6.233 mii ha), reprezentând 92,4% şi alte 
terenuri acoperite cu vegetaţie forestieră”. 

Ponderea suprafețelor împădurite în totalul 
suprafeței României se situează sub media europeană şi 
cu mult sub nivelul pe care cercetătorii îl consideră ca 
fiind un prag minim posibil, având în vedere condițiile 
naturale ale ţării (32-35%). Pădurile din România sunt 
printre cele mai bune din Europa, având un istoric de 
gospodărire eficace, prin care au ajuns la un standard 
excelent şi un potenţial economic important. 

În prezent, sectorul forestier contribuie cu peste 
9% la exporturile țării, reprezentând 3,5% din PIB in 
2005“. Având in vedere faptul că suprafaţa optima 


acoperită cu pădure pentru România este de 32% şi 
faptul că industria lemnului nu lucrează la capacitate, 
putem spune că sectorul dispune de un potenţial 
important pentru a contribui la creşterea economiei 
naționale şi la dezvoltarea spaţiului rural. Cu toate 
acestea, aspectele legate de retrocedarea terenurilor, 
capitalul uman, infrastructură, capacitățile de procesare 
şi cadrul legal şi legislativ pot limita acest potenţial. 

Ecosistemele naturale şi seminaturale din România 
reprezintă aproximativ 47% din suprafaţa ţării. Ca 
urmare a studiilor efectuate prin Programul CORINE 
Biotops, au fost identificate şi caracterizate un număr de 
783 tipuri de habitate (13 habitate de coastă, 89 de zone 
umede, 196 de pajişti, 206 de pădure, 54 de mlaştină, 90 
de stâncării/nisipuri şi 135 agricole) în 261 de zone 
analizate de pe întreg teritoriul țării. Au fost identificate, 
de asemenea, 44 de zone de importanţă avifaunistică, cu 
o suprafaţă totală de 6.557 km?, reprezentând 3% din 
suprafața țării. 


3. PRODUCŢII AGRICOLE REALE SI OPTIME 
LA NIVELUL TERITORIULUI ROMÂNIEI 


Studiile arată că din totalul terenurile agricole din 
România de 9,4 milioane de hectare sunt cultivate circa 
7 milioane de hectare’. Astfel, la cerealele pentru boabe 
se constată că la o suprafaţă cultivată de 5.211 mii ha 
s-a obținut o producție de 16.834 mii tone, deci, o 
productivitate de 3,23 tone/ha, față de productivitatea 
anului 2007, de aproximativ 1,52 t/ha (aici se vede 
impactul factorilor climatici de la un an la altul asupra 
productivităţii în agricultură). La legume, în schimb, 
chiar dacă anul 2007 a fost capricios, s-au înregistrat 
recolte bune observându-se o creştere proporțională a 
producției comparativ cu creşterea suprafeţei cultivate, 
ceea ce denotă necesitatea abordării cultivării pe 
întinderi mai mari cu acest tip de culturi şi renunțarea pe 
măsura schimbărilor climatice la culturile cerealiere în 
aceste zone şi înlocuirea lor cu acestea mai adecvate. 

Din punct de vedere al suprafeţei cultivate cu grâu, 
România se încadrează în primele cinci state membre 
ale Uniunii Europene după: Franţa, Germania, Italia şi 
Polonia. În ceea ce priveşte producţia, România se 
situează pe locul şase după: Franţa, Germania, Regatul 
Unit, Polonia şi Italia. În ceea ce priveşte suprafaţa 
cultivată cu porumb boabe în anul 2008, România se 
situează pe primul loc în Uniunea Europeană, fiind 
urmată de Franţa, Ungaria, Italia şi alte state membre. 
Producţia de porumb boabe situează România pe locul 
patru după Franța, Italia şi Ungaria. 

Creşteri productive sunt observate şi la pomii 
fructiferi pe rod, struguri şi fructe. De exemplu, în anul 
2008, producția de struguri a crescut cu 13,6%, iar 
producția medie la hectar a fost cu 13,0% mai mare fata 
de anul 2007. Producţia de struguri de la viile altoite a 


crescut cu 16,4%, iar de la viile hibride a crescut cu 
9,7% 15. De asemenea, în contextul producției zoo- 
tehnice durabile se impune asigurarea hranei atât pentru 
prezent, cât mai ales pentru generațiile viitoare, în 
condiții de calitate şi fără afectarea mediului 
înconjurător. În cazul României, producţia animală 
contribuie cu 40% din totalul veniturilor agricole, 
comparativ cu țările vest-europene, unde ponderea este 
de peste 50%. 

Efectivele existente astăzi sunt de cca.: 3,1 mil. 
bovine; 8 mil. ovine şi caprine; 5,6 mil. porcine; 80 mil. 
păsări; 890 mii capete cabaline, 890 mii familii de 
albine etc. Aceste efective asigură o producție de cca. 
1.476 mii tone carne, 6.035 mii tone lapte, 17,8 mii tone 
lână şi 6.300 mil. ouă. Aceste efective şi producții sunt 
încă sub necesarul țării, în condiţiile in care în UE 
producția de carne de vaca şi vițel (față de necesarul 
intern) este de 101%, cea de porc de 108%, cea de 
pasăre de 109 %, fiind însă neacoperită la ovine şi 
caprine, respectiv 81 %. 

Principalele metode de îmbunătăţire a produc- 
tivitatii sistemului zootehnic se referă la: identificarea şi 
caracterizarea de noi resurse furajere pentru animalele 
de fermă (subproduse de la industria alimentară, plante 
furajere ameliorate etc.); îmbunătăţirea sistemelor de 
nutriție utilizate în România şi armonizarea acestora cu 
baza internațională de cunoştinţe; dezvoltarea de 
metodologii pentru evaluarea rapidă a valorii nutritive a 
furajelor; dezvoltarea de noi strategii de furajare a 
animalelor, corelate cu tendința de utilizare a plantelor 
pentru scopuri nealimentare (biocombustibili etc.); 
studii aprofundate ale fiziologiei digestiei şi producţiilor 

animale, orientate spre creşterea eficienței utilizării 
nutrientilor; corelarea normelor de hrană cu potențialul 
genetic actual şi de perspectivă al diferitelor specii, rase, 
linii şi hibrizi de animale de fermă; mărirea conversiei 
producției vegetale în produse animaliere prin reducerea 
consumurilor specifice; valorificarea subproduselor 
obţinute de la diferite întreprinderi de prelucrare a 
cerealelor ( biogaz, alcool etc.). 

În prezent, în România, valorile medii anuale ale 
producției de lapte înregistrate sunt sub 4.000 kg/vacă 
furajată, sporul mediu la tăuraşi de 600 g/zi, sporul de 
greutate la porcine (naştere - livrare) de 400 g/zi, 
comparativ cu UE, unde se ating niveluri medii de peste 
7.000 kg/vaca, 1.200 g/zi la tăuraşi si 650 g/zi la 
porcine. Această situație trebuie îndreptată, iar una 
dintre căile prefigurate constă în aportul cercetării 
ştiinţifice şi al transferului cercetare — dezvoltare in 
reducerea decalajului fata de ţările UE. 

Creşterea animalelor încă se desfăşoară in 
exploatatii cu un număr mic de animale, iar condiţiile 
tehnologice de exploatare sunt influențate de lipsa 
resurselor financiare ale crescătorilor. La bovine, de 
exemplu, 80% din efective se află în exploatatii 
familiale care dețin în medie 1,14 capete. 

Se poate concluziona că există două sisteme de 
producție: pe de o parte, există un sistem majoritar 
(peste 80%) alcătuit din ferme de subzistență, cu acces 
limitat la piaţă, iar, pe de altă parte, există un alt sistem 


de producţie, mai restrâns, reprezentat de ferme de 
dimensiuni medii şi mari, dotate cu echipament relativ 
modern. Existenţa celor două sisteme de producție 
ridică probleme diferite cercetării şi necesită răspunsuri 
diferite. 

Din datele prezentate! reies suprafeţele optime a fi 
cultivate pe tipuri de culturi şi productivitati optime ce 
pot fi obţinute pe cele principale producţii vegetale ce 
stau la baza alimentaţiei populației. Astfel, la culturile 
cerealiere, suprafața exploatată optimă de 2/3 din totalul 
terenului agricol ce reprezintă 6,9 mil. ha este optim a fi 
cultivată cu grâu şi porumb. Dacă calculăm totalul 
suprafeţei optime de grâu ce poate fi cultivată ajungem 
la o valoare de 2.072.727 ha, cu o producţie medie de 
2,508 t/ha ne rezultă o producţie minimă de 
aproximativ 5.198.399 t grâu/anual, cantitate conside- 
rată ca reprezentând doar 40% din potenţialul suprafeței 
cultivate în această perioadă". Deci, productivitatea 
optimă la hectar a grâului este de 3762 t/ha, situaţie în 
care producţia totală de grâu s-ar situa la valoarea de 
aproximativ 7.797.599 t/ha. 

La legume, suprafaţa cultivată optimă este de 
380.000 ha, obținându-se o producție optimă de 
4.773.000 t”, reprezentând 220,3 kg/cap de locuitor. 

În ceea ce priveşte cultura de porumb, la o suprafaţă 
optimă cultivată de 362.567 ha avem o productivitate de 
3,150 t/ha, producţie estimată de specialişti a constitui 
39,6% din potenţialul agricol al suprafeței”. . 


4. PREVIZIUNI PE ORIZONTURI DE TIMP DE 10-20-50-100 ANI 


Ecosistemele naturale se reduc din ce în ce mai 
mult, în bună măsură datorită necesităților impuse de 
dezvoltarea demografică şi economică a omenirii. În 
fapt, cu excepția câtorva întinse regiuni naturale, între 
care Arctica, Antarctica, unele zone desertice, ale 
pădurii tropicale ori ale taigalei, există o alternanta a 
mediilor transformate antropic cu cele naturale. Unele 
medii naturale au fost chiar radical transformate 
antropic, se apreciază că circa 2/5 din întinderea de 
aproape 150 milioane de km? a uscatului planetar a fost 
puternic modificată de activitățile umane precum 
agricultura, extinderea aşezărilor, activităţi productive 
etc. Numai în ultimele trei secole a fost despădurită o 
suprafață de 6 milioane de km?, terenurile agricole s-au 
extins cu 22 milioane de km’, iar terenurile umede s-au 
restrâns cu 1,6 milioane de km?. Mai mult, peste 1/6 din 
suprafeţele agricole ale Terrei au devenit marginale sau 
improprii unei exploatări regulate şi mai mult de 1/3 şi- 
au pierdut peste 50% din humus, în circa un secol de 
folosință, peste două milioane de km? din pădurile 
existente cu circa o sută de ani în urmă au fost 
înlăturate. Potrivit evaluărilor efectuate de instituții 
specializate ale ONU, procesele de degradare a solurilor 
sunt evidente pe circa 2 milioane de hectare, fiind 


datorate unor cauze diferite: eroziunea prin apă (56%), 
eroziunea prin vânt (28%), degradarea chimică (12%), 
degradarea fizică (4%). Din această întinsă suprafaţă, 
circa o zecime constă din terenuri puternic degradate - 
care ar necesita investiții foarte mari pentru a fi 
recuperate - situate cu precădere în Asia, Africa şi 
America de Sud, regiuni cu creştere demografică foarte 
mare, ceea ce face să se accentueze decalajul dintre 
numărul locuitorilor şi posibilitatea de a-i hrăni. Mai 
mult, 10 milioane de hectare sunt iremediabil distruse, 
fiind practic irecuperabile pentru activităţi agricole. 

Cauzele degradării sunt: despădurirea, supra- 
exploatarea pădurii, supra-păşunat, agricultura, activități 
industriale, eroziune şi acumulare prin apă, eroziunea şi 
acumularea eoliană, degradarea chimică, degradarea 
fizică. 

Omenirea va ajunge să consume până în 2050 
resursele naturale a două planete - dacă aceste resurse 
nu se vor fi epuizat deja. Raportul arată că numărul 
speciilor de vertebrate s-a redus cu o treime, din 1970 în 
2005. Consumul de resurse naturale a crescut până în 
punctul în care planeta nu mai poate face fata în lupta 
pentru regenerarea resurselor. SUA şi China au cea mai 
mare amprentă națională, fiecare atingând în total circa 

21% din  biocapacitatea mondială. Americanii 
însumează fiecare o medie de 9,4 hectare. Asta 
înseamnă că, dacă întreaga omenire ar urma modelele 
de consum americane, am avea nevoie de aproape 4,5 
planete pentru a supraviețui. Populația şi modelele de 
consum fac ca trei țări să fie debitori ecologici, 
amprenta lor depăşind biocapacitatea - SUA (amprenta 
de 1,8 ori biocapacitatea națională), China (2,3 ori) şi 
India (2,2 ori). La polul opus se afla Congo, cu o 
biocapacitate de 13,9 ha de persoană şi o amprentă de 
doar 0,5 ha de persoană. Totuşi, Congo riscă o 
degradare a biocapacitūtii din cauza defrișărilor, 
creşterii populației şi a presiunilor legate de export”. 

În prezent, în România, consumul de resurse 
naturale şi stilul de viață depăşesc cu mult capacitatea 
de suport a ecosistemelor naturale. Emisiile de carbon 
constituie un procent considerabil din impactul pe care 
tara noastră îl are asupra planetei. În ciuda veniturilor 
mult mai mici comparativ cu cele de la nivel european, 
în România consumul de resurse şi cantitatea de deşeuri 
generate sunt mari, peste capacitatea de regenerare 
naturală a mediului. Cu o amprentă ecologică de 2,9 
(fata de 2,4 în 2003) şi o biocapacitate de 2,3, România 
consumă resursele naturale a 1,4 planete. În cazul 
României, vorbim şi de o criză moderată de apă, 
prezentă în anumite perioade ale anului, ceea ce indică 
necesitatea unor măsuri de economisire a apei şi de 
folosire mai eficientă a resurselor, pentru a evita crize 
severe, precum cea pe care o traversează Bulgaria“. 

O soluție la aceste probleme o constituie intro- 
ducerea culturilor agricole energetice, culturi destinate 
obținerii de produse cum sunt:  biocarburanti 
(combustibil biologic - biodiesel, motorină ecologică) şi 
de energie electrică sau termică. Plantele care se 
pretează pentru astfel de culturi sunt: rapita, floarea 
soarelui, soia, în mod special dar şi porumbul. În UE, 
folosirea culturilor energetice pentru obţinerea de 
biocarburanti a devenit o practică frecventă. Pentru 
obţinerea energiei electrice şi termice, deocamdată, se 
folosesc mai puţin. În timp, tendinţa este ca întreaga 
cantitate de carburanţi utilizată in special în spaţiul UE 
să provină din culturi bioenergetice. Bio-dieselul este un 
combustibil cu caracteristici identice cu ale motorinei, 
putând fi utilizat în formă pură sau în amestec, la 
autovehiculele existente şi poate folosi actualul sistem 
de distribuţie al carburanţilor conventionali. 

Încălzirea globală implică, în prezent, două 
probleme majore pentru omenire: pe de o parte, 
necesitatea reducerii drastice a emisiilor de gaze cu 
efect de seră în vederea stabilizării nivelului concen- 
trației acestor gaze în atmosferă care să împiedice 
influența antropică asupra sistemului climatic şi a da 
posibilitatea ecosistemelor naturale să se adapteze în 
mod natural iar, pe de altă parte, necesitatea adaptării la 
efectele schimbărilor climatice, având în vedere că 
aceste efecte sunt deja vizibile şi inevitabile datorită 


inertiei sistemului climatic, indiferent de rezultatul 
acțiunilor de reducere a emisiilor. 

Reamintim că, deşi suprafața globului pământesc 
acoperită de ape este de 71%, numai 2,5% din volumul 
total revin apei dulci. Ca urmare a exploziei 
demografice, a intensificării utilizării apei la nivel 
mondial, în tot mai multe domenii de activitate, precum 
şi a încălzirii globale planetare, resursele de apă dulce 
disponibile scad treptat şi substanțial. Astfel, de la 7.000 
mî, ce reveneau în anul 2000/an/cap de locuitor, se 
estimează o diminuare de până la 5.100 m?/an/cap de 
locuitor în anul 2025. 

Dintre principalele sectoare care folosesc cantități 
mari de apă, agricultura se detaşează ca cel mai mare 
utilizator de apă dulce, o evaluare făcută în anul 2000 
indicând că aceasta a folosit 67% din totalul apei dulci 
disponibile. Pentru anul 2025 se prevede o creştere a 
cerințelor de apă ale agriculturii de 1,2 ori, ale industriei 
de 1,5 ori, iar a consumului casnic de 1,8 ori”. 

Clima Europei a înregistrat o încălzire de 
aproximativ 1°C în ultimul secol, mai ridicată decât 
media globală. Cantitatile de precipitaţii au crescut 
considerabil în nordul Europei, în timp ce în sudul 
continentului perioadele de secetă au devenit din ce în 
ce mai frecvente. Temperaturile extreme înregistrate 
recent, cum ar fi valul de caniculă din vara anului 2003 
şi mai ales cel din 2007, au fost relationate cu creşterea 
observată a frecvenţei fenomenelor extreme din ultimele 
decenii, ca o consecință a efectelor schimbărilor 
climatice. Scenariile climatice realizate cu diferite 
modele climatice globale au prognozat o creştere a 
temperaturii medii globale pană la sfârşitul secolului 
XXI (2090-2099) față de perioada 1980-1990 între 
1.8°C şi 4.0°C, în funcţie de scenariul privind emisiile 
de gaze cu efect seră considerat. Datorită inertiei 
sistemului climatic, încălzirea globală va continua să 
evolueze în pofida aplicării imediate a unor măsuri de 
reducere a emisiilor, dar creşterea temperaturii va fi 
limitată în funcţie de nivelul de reducere aplicat. Este 
„foarte probabil” (probabilitate mai mare de 90%), ca 
precipitaţiile să devină mai abundente la latitudini înalte 
şi este „probabil” (probabilitate mai mare de 66%) ca 
acestea să se diminueze în cea mai mare parte a 
regiunilor subtropicale. Configurația acestor schimbări 
este similară cu cea observată în cursul secolului XX. 
Este „foarte probabil” ca tendința de creştere a valorilor 
temperaturilor maxime extreme şi de creştere a 
frecvenței valurilor de căldură să continue. 

in România, fata de creşterea temperaturii medii 
anuale globale de 0,6°C pe perioada 1901-2000, media 
anuală a înregistrat o creştere de 0,3°C. Pe perioada 
1901-2006, creşterea a fost de 0,5°C fata de 0,74°C la 
nivel global (1906-2005). Au existat însă diferențieri 
regionale: o încălzire mai pronunţată în sudul şi estul 
țării (ajungând până la 0,8°C la staţiile Bucuresti-Filaret, 
Constanţa şi Roman) şi nesemnificativă în regiunile 

intra-carpatice, cu excepția stației Baia Mare, unde 
efectul activității antropogene locale a condus la o 
încălzire de 0,7°C. Din punct de vedere pluviometric, 
pe perioada 1901-2000, la cele 14 stații cu şiruri lungi 
de observație, s-a evidenţiat o tendință generală de 
scădere a cantităților anuale de precipitaţii. Din analiza 
şirurilor scurte de la mai multe stații meteorologice s-a 
evidenţiat o intensificare a fenomenului de secetă în 
sudul țării după anul 1960. În concordanță cu acest 
rezultat s-a identificat o creştere a duratei maxime a 
intervalelor fără precipitaţii în sud-vest (iarna) şi vest 
(vara). 

Susținerea programului national de împădurire 
destinat zonelor defrişate şi extinderea suprafeţei 
împădurite a României pe terenurile degradate se 
numără printre măsurile incluse în proiectul 
programului de guvernare pe următorii patru ani, la 
capitolul protecția mediului înconjurător. Gradul de 
împădurire în România este la ora actuală de 26-27%, 
deşi în zona de câmpie nu depăşeşte 10-15%. La nivelul 
UE, gradul de împădurire este, în medie, de 33%, deşi 
sunt țări precum Austria şi Germania cu peste 40%, iar 
în tările nordice de peste 80%. Fondul forestier național 
este la ora actuală în suprafață de 6,48 milioane hectare, 
din care Romsilva administrează, în prezent, 3,6 
milioane hectare de păduri proprietatea statului şi 
aproape un milion de hectare de pădure din proprietate 
privată”, 

Pentru 2009, deja un milion de hectare de culturi 
agricole sunt compromise din cauza lipsei de precipitații 
şi a caniculei, indică o analiză a Ministerului 
Agriculturii. Fenomenul din prezent nu este unul izolat 
în timp. De mai mulţi ani, jumătate din suprafața arabilă 
a României este periodic atinsă de secetă. Practic, din 
cele 14,7 milioane de hectare de teren agricol, nu mai 
puțin de 7 milioane hectare sunt afectate de lipsa apei pe 
perioade lungi de timp, arată datele Agenției Naționale 
de Meteorologie. Mai mult, Agenția Europeană de 
Mediu a făcut public un raport din care reiese că, în 
următorii ani, se vor înregistra importante creşteri de 
temperatură în sudul şi estul continentului. Seceta va fi 
resimțită în toate anotimpurile printr-o încălzire cu 5- 
7°C şi o continuă scădere a precipitațiilor, cu 20-40%. 

„Cele mai afectate regiuni din România vor fi 
Dobrogea, Oltenia, sudul Munteniei şi Banatul. În lipsa 
unor măsuri urgente, este posibil să asistăm la 
deşertificarea părții de sud a ţării, in special în județul 
Dolj şi în Dobrogea. Alături de Spania, Italia şi Grecia, 
România se află printre primele care vor fi afectate de 
aceste schimbări, care vor fi vizibile încă din anii 2020- 
2030. Modificarea condițiilor climatice va influența 
ecosistemele, aşezările umane şi infrastructura în toate 
palierele vieții economico-sociale din România”, atrage 
atenția raportul”. 

Folosirea îngrășămintelor chimice, a pesticidelor, 
erbicidelor poluează solul şi produsele agricole. 


Poluarea cu petrol şi apă sărată de la exploatările 
petroliere şi transport este prezentă pe circa 50.000 ha. 
De asemenea, alunecările de teren (circa 0,7 milioane 
ha) provoacă pierderi de sol de până la 41,5 t/ha/an”. 

După estimările prezentate în AR4 al IPCC, în 
România se aşteaptă o creştere a temperaturii medii 
anuale față de perioada 1980-1990 similare întregii 
Europe, existând diferențe mici între rezultatele 
modelelor în ceea ce priveşte primele decenii ale 
secolului XXI şi mai mari în ceea ce priveşte sfârşitul 
secolului: între 0,5°C şi 1,5*C pentru perioada 2020- 
2029; între 2,0°C şi 5,0°C pentru 2090-2099, în funcție 
de scenariu (ex. între 2,0°C şi 2,5°C în cazul scenariului 
care prevede cea mai scăzută creştere a temperaturii 
medii globale şi între 4.0°C şi 5.0°C în cazul scenariului 
cu cea mai pronunţată creştere a temperaturii). Din 
punct de vedere pluviometric, peste 90% din modelele 
climatice prognozează pentru perioada 2090-2099 
secete pronunţate în timpul verii în zona României, în 
special in sud şi sud-est (cu abateri negative fata de 
perioada 1980-1990 mai mari de 20%). În ceea ce 
priveşte precipitaţiile din timpul iernii, abaterile sunt 
mai mici şi incertitudinea este mai mare”. 

În România, agricultura s-a confruntat frecvent cu 
seceta, un fenomen endemic acutizat recent, care 
afectează 3,97 milioane ha, din care 2,87 milioane ha 
reprezintă teren arabil din principalele zone agricole ale 
țării, cu precădere cele din sud şi sud-est. Vremea lipsită 
de precipitaţii este marcată de temperaturi crescute peste 
media multianuală, lipsă de apă, vântul, căldura, care 
exercită influenţe negative asupra solului, asupra apei 
din sol, de la suprafaţa solului şi a celei freatice, cu 
consecințe asupra vegetației spontane, păşunilor şi 
fanetelor, plantațiilor de pomi şi viță-de-vie, pădurilor 
şi, mai ales, asupra recoltelor plantelor de câmp. 
Creşterea frecvenţei şi duratei secetei determină nu 
numai diminuarea zonelor favorabile şi schimbarea 
locatiilor acestora, ci şi a sistemelor de exploatatie 
agricolă şi a tehnologiilor implicate, a sortimentelor de 
genotipuri de plante şi animale, a sistemelor de 
asigurare a protecţiei organismelor vii şi a mediului. 
Astfel, se remarcă o restrângere a culturilor agricole pe 
altitudine fapt ce are implicaţii directe asupra producției 
agricole şi industriei alimentare şi, implicit, asupra 
securităţii alimentare a indivizilor. 

Principalul mijloc de contracarare a secetei şi a 
fenomenului de deşertificare, care se extinde global, în 
prezent pe 6.200 milioane ha, este reprezentat de 
irigaţii, dar, din păcate, aplicate numai pe 330 milioane 
ha şi nu cu cele mai eficiente tehnici. In tara noastră, au 
fost amenajate 3,2 milioane ha în sisteme de irigaţii, din 
care au rămas potențial utilizabile în anul 2007 cca. 
700.000 ha. Apa va deveni „cheia de boltă“ a dezvoltării 
durabile şi, de ce să nu spunem, a prezentului şi 
viitorului omenirii”. 

! La sfârşitul anului 1997, suprafața agricolă înregistrată era de 14,789 mil. ha, observându-se o scădere cu 89 mii ha, iar suprafaţa arabilă a 
crescut cu 4.000 ha. 
2 În 1997, aceasta cuprindea 4,899 mii ha. 
3 Institutul Naţional de Statistică, Anuarul Statistic al României, 2006. 
* Idem. 
> Idem. 
ê Oficiul National al Registrului Comerțului, 2007. 
7 loan Davidovici, Dinu Gavrilescu (coordonatori), Economia creşterii agroalimentare, Editura Expert, Bucureşti, 2002, p. 225. 
5 Romania uses only 14% of Agricultural Land, Food Prices Set to Go, Vezi  http:/Awww.bursa.ro/on- 
noise pila section&articol=36487&editie_precedenta=2008-10-31.html, accesat la data de 06.02.2009, ora 16.18. 
Idem. 
10 Institutul Naţional de Statistică, Anuarul Statistic al României, 2006 
U GAIN Report No. RO6020, Romania grain and feed October 2006 Update, aprobat de Susan Reid, US Embassy, 
http://www.fas.usda.gov/gainfiles/200610/146249217.pdf, accesat la data de 25.06.2009, ora 02.23. 
12 Institutul Naţional de Statistică, Anuarul Statistic al României, 2006. 
' USDA Foreign Agricultural Service (FAS), FAS Agency Improvement Plan, 
http://www.fas.usda.gov/info/FOIA/06foia_ip.asp, accesat la data de 25.06.2009, ora 02.38. 
14 http://fermierul.info/2009/03/13/circa-15-din-terenurile-agricole-sunt-asigurate-insuficient-n-raport-cu-amploarea-calamitatilor/ 
13 Comunicat de presă nr. 60/2009, Institutul Naţional de Statistică, 
http://www.insse.ro/cms/files/statistici/comunicate/com_anuale/Prod_veg/prod_veg_108.pdf 
15 Date considerate fără a lua în considerare inputuri viitoare de tehnologie si îngrăşăminte. 
17 Medie realizată la nivelul anilor 2000-2005. 
18 Planul National Strategic pentru Dezvoltare Rurală 2007-2013, Guvernul României, p. 11. 
" Relativă la anul 2004 
2 Idem. 
2! GEO - Global environment Outlook 3, Past, present and future perspectives, Vezi: http://www.grida.no/publications/other/geo3/, accesat la 
01.07.2009, ora 21.43 
5 Living Planet Report: Romania consuma resursele a 1,4 planete, www.ecosemnal.ro, accesat la data de 09.06.2009 ora 16.30. 
“Idem. 
“GEO — Global Environment Outlook 3, UN Environment Programme (UNEP), 2002, Vezi: http://www.grida.no/publications/other/geo3/, 
accesat la data de 02.07.2009, ora 21.51. 
2 http:/Avww.ecomagazin.ro/eco/fondul-forestier/, accesat la 02.07.2009, ora 22.58 
j Vom trăi ca in deşert!, Seaca Romania, | iunie 2009, NewsIn. 
Idem. 
°8 Scenarii de schimbare a regimului climatic în România pe perioada 2001 — 2030, Administraţia Naţională de Meteorologie, aprilie 2009. 
2 Schimbările climei şi implicaţiile pentru agricultură, Vezi http://www.lumeasatului.ro/1017--schimbarile-climei-si-implicatiile-pentru- 
agricultura.html accesat la 07.06.2009 ora 22.50. 


PROPUNERI: 


e O primă măsură pentru lucrările de ameliorare a terenurilor degradate, caracterizate prin 
pierderea parțială sau totală a stratului de sol, care nu mai pot fi folosite pentru agricultură, pot 
fi cultivate cu vegetaţie forestieră după realizarea unor cercetări cu privire la natura şi 
intensitatea fenomenelor de degradare, caracterul solului rămas, condiţiile de climă, expoziție, 
pantă, stabilitate etc., elemente indispensabile pentru stabilirea tipului de vegetație forestieră 
care dă cel mai mare randament în zona respectivă. 


Trecerea la agricultura ecologică, naturală, prin diminuarea lucrărilor de prelucrare a solului 
la minim şi utilizarea unei cantităţi reduse de substanțe chimice drept îngrăşăminte. 

